CELEX: 32017R1409
Language: sk
Date: 2017-08-01 00:00:00
Title: Vykonávacie nariadenie Komisie (EÚ) 2017/1409 z 1. augusta 2017, ktorým sa mení vykonávacie nariadenie (EÚ) č. 75/2013 a nariadenie (ES) č. 951/2006, pokiaľ ide o dodatočné dovozné clá v sektore cukru a výpočet obsahu sacharózy v izoglukóze a určitých sirupoch

2.8.2017   
            
            
               SK
            
            
               Úradný vestník Európskej únie
            
            
               L 201/21
            
         VYKONÁVACIE NARIADENIE KOMISIE (EÚ) 2017/1409
   z 1. augusta 2017,
   ktorým sa mení vykonávacie nariadenie (EÚ) č. 75/2013 a nariadenie (ES) č. 951/2006, pokiaľ ide o dodatočné dovozné clá v sektore cukru a výpočet obsahu sacharózy v izoglukóze a určitých sirupoch
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 182 ods. 4,
   keďže:
   
               (1)
            
            
               V článku 36 nariadenia Komisia (ES) č. 951/2006 (2) sa stanovujú dodatočné dovozné clá pre určité výrobky v sektore cukru.
            
         
               (2)
            
            
               Vzhľadom na trhové podmienky a predpovede platné v danom čase sa vo vykonávacom nariadení Komisie (EÚ) č. 75/2013 (3) stanovuje neuplatňovanie dodatočných dovozných ciel na niektoré výrobky z cukru do konca uplatňovania kvótového režimu, t. j. do 30. septembra 2017
            
         
               (3)
            
            
               V článku 182 ods. 2 nariadenia (ES) č. 1308/2013 sa stanovuje, že dodatočné dovozné clá sa nemajú uložiť, ak je nepravdepodobné, že by dovoz narušil trh Únie, alebo ak by účinky boli neprimerané plánovanému cieľu. Je nepravdepodobné, že by po zrušení kvót na cukor narušil dovoz výrobkov z cukru, ktoré podliehajú dovoznému clu stanovenému v Spoločnom colnom sadzobníku, trh Únie. Vzhľadom na to by sa nemali uložiť žiadne dodatočné clá na taký dovoz okrem prípadu, že by sa situácia na trhu v tomto ohľade významne zmenila.
            
         
               (4)
            
            
               Obdobie neuplatňovania dodatočných dovozných ciel na viaceré výrobky z cukru stanovené vo vykonávacom nariadení (EÚ) č. 75/2013 by sa preto malo predĺžiť.
            
         
               (5)
            
            
               Metódy výpočtu obsahu sacharózy v izoglukóze a určitých sirupoch stanovené v článku 42 ods. 2, 3 a 4 nariadenia (ES) č. 951/2006 budú začlenené v jasnejšej a aktualizovanej podobe do prílohy I k nariadeniu Rady (EHS) č. 2658/87 (4) prostredníctvom vykonávacieho nariadenia Komisie (EÚ) 2017/1344 (5), a to s účinnosťou od 1. októbra 2017. Tieto ustanovenia by sa preto mali vypustiť z nariadenia (ES) č. 951/2006.
            
         
               (6)
            
            
               Vykonávacie nariadenie (EÚ) č. 75/2013 a nariadenie (ES) č. 951/2006 by sa preto mali zodpovedajúcim spôsobom zmeniť.
            
         
               (7)
            
            
               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   V článku 1 vykonávacieho nariadenia (EÚ) č. 75/2013 sa dátum „30. septembra 2017“ nahrádza dátumom „30. septembra 2022“.
   Článok 2
   V článku 42 nariadenia (ES) č. 951/2006 sa vypúšťajú odseky 2, 3 a 4.
   Článok 3
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. októbra 2017.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. augusta 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 347, 20.12.2013, s. 671.
   
      (2)  Nariadenie Komisie (ES) č. 951/2006 z 30. júna 2006, ktorým sa stanovujú podrobné pravidlá implementácie nariadenia Rady (ES) č. 318/2006, pokiaľ ide o obchodovanie s tretími krajinami v sektore cukru (Ú. v. EÚ L 178, 1.7.2006, s. 24).
   
      (3)  Vykonávacie nariadenie Komisie (EÚ) č. 75/2013 z 25. januára 2013, ktorým sa ustanovuje výnimka z nariadenia (ES) č. 951/2006, pokiaľ ide o uplatňovanie reprezentatívnych cien a výšku dodatočných dovozných ciel na niektoré výrobky v sektore cukru a ktorým sa zrušuje vykonávacie nariadenie (EÚ) č. 892/2012, ktorým sa stanovujú reprezentatívne ceny a výška dodatočných dovozných ciel na niektoré produkty v sektore cukru na hospodársky rok 2012/2013 (Ú. v. EÚ L 26, 26.1.2013, s. 19).
   
      (4)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).
   
      (5)  Vykonávacie nariadenie Komisie (EÚ) 2017/1344 z 18. júla 2017, ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku (Ú. v. EÚ L 186, 19.7.2017, s. 3).